hotchpotch/miracl-hf-unified huggingface dataset:
Nepenthes burkei
Nepenthes burkei เป็นหม้อข้าวหม้อแกงลิงพื้นเมืองบนเกาะมินโดโร (Mindoro) ในประเทศฟิลิปปินส์ มันเป็นญาติใกล้ชิดกับ "N. sibuyanensis" และ "N. ventricosa" เท่าที่รู้ "N. burkei" ไม่มีลูกผสมตามธรรมชาติ ได้ชื่อตามเดวิด เบอร์ก (David Burke) นักสะสมพืชพันธุ์ชาวอังกฤษ
Nepenthes macfarlanei
Nepenthes macfarlanei (ได้ชื่อตามจอห์น มิวร์เฮด แมกฟาร์แลน (John Muirhead Macfarlane) , นักพฤกษศาสตร์) เป็นหม้อข้าวหม้อแกงลิงถิ่นเดียวของเพนนิซูล่า มาเลเซีย
มันมีหม้อเป็นจุด สีแดง หม้อล่างเป็นรูปไข่ถึงรูปทรงกระบอก สูงประมาณ 20 เซนติเมตร ผิวล่างของฝาปกคลุมด้วยขนสีขาว สั้น อย่างหนาแน่น นี่คือรูปล่างลักษณะของหม้อข้าวหม้อแกงลิงชนิดนี้ แต่เรายังไม่รู้ว่าขนนั้น มีไว้ทำอะไร
รายชื่อลูกผสมตามธรรมชาติของ "N. macfarlanei" ที่ได้มีการบันทึกไว้ :
โจหอง
โจหอง (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนพลคนสำคัญของโจโฉ เป็นน้องชายของโจหยิน มีนิสัยกล้าหาญบ้าบิ่น มีความจงรักภักดี อารมณ์ร้อน
เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหองได้รบให้โจโฉในตำแหน่งแม่ทัพใหญ่หลายครั้ง โจหองเคยช่วยชีวิตโจโฉมาแล้ว 2 ครั้ง ครั้งแรก โจโฉตามตีท้ายทัพตั๋งโต๊ะ แต่เสียที ตัวโจโฉหลบหนี ซีเอ๋งทหารตั๋งโต๊ะยิงเกาทัณฑ์ถูกโจโฉได้รับบาดเจ็บและม้าของโจโฉถูกหอกของข้าศึกล้มลง โจหองได้มาช่วยชีวิตโจโฉไว้ได้ และขอให้โจโฉขึ้นมา แต่โจโฉปฏิเสธ โจหองจึงพูดไว้ว่า "แผ่นดินนี้โจหองตายไม่เป็นไร แต่ท่านตายไม่ได้" ก่อนจะพาหนีมาและพบกับซีเอ๋งที่ดักรออยู่ แต่ แฮหัวตุ้น และ แฮหัวเอี๋ยน สองนายทหารเอกเข้ามาช่วยทันและ แฮหัวตุ้น ก็สังหารซีเอ๋ง ณ ที่นั้น โจโฉจึงรอดตายได้อย่างหวุดหวิด ... ครั้งที่ 2 โจโฉเสียทีให้กับม้าเฉียวจนต้องตัดหนวดหนีตาย หลบคมทวนของม้าเฉียวเกือบจะถูกม้าเฉียวสังหารอยู่แล้ว โชคดีที่โจหองกับ แฮหัวเอี๋ยน มาช่วยชีวิตไว้ได้ทัน โจโฉซาบซึ้งในบุญคุณของโจหองจึงบำเหน็จรางวัลให้อย่างงาม ...ส่วนเรื่องการตายของโจหองถูกบันทึกไว้ว่า "แก่ตาย"
โจหยิน
โจหยิน (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนพลคนสำคัญของโจโฉ เป็นพี่ชายของโจหอง เป็นคนจิตใจกล้าหาญ อารมณ์ร้อนแรง เคร่งครัดต่อระเบียบวินัย ชำนาญการพิชัยสงคราม
เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหยินได้รบให้โจโฉในตำแหน่งแม่ทัพใหญ่หลายครั้ง
ตังเจี๋ยว
ตังเจี๋ยว เป็นเสนาบดีคนสำคัญแห่งวุยก๊ก มีชื่อรองว่ากงเหยิน เป็นคนพูดจริงทำจริง มีความรู้ความคิดดี เดิมรับราชการอยู่กับอ้วนเสี้ยว เมื่อพระเจ้าเหี้ยนเต้หนีลิฉุย กุยกี กลับมาสู่เมืองลกเอี๋ยงราชธานี จึงได้เข้ามารับราชการอยู่ใกล้ชิด ในตำแหน่งเจียงยี่หลง (ที่ปรึกษา)
ต่อมา ตังเจี๋ยวได้เป็นที่ปรึกษาของโจโฉ เป็นคนที่แนะนำโจโฉให้ย้ายราชธานีจากลกเอี๋ยงไปฮูโต๋ โจโฉทำตามและตั้งให้ตังเจี๋ยวเป็นเจ้ามืองลกเอี๋ยงเพื่อฟื้นฟูเมืองขึ้นใหม่ ตังเจี่ยวผู้นี้ยังเป็นผู้แนะนำให้โจโฉตั้งตนเป็นวุยก๋ง ประกอบด้วยราชอิสยาภรณ์ 9 ประการ ต่อมาเสนอให้โจโฉตั้งตนเป็นวุยอ๋อง โจโฉเห็นความดีความชอบของตังเจี๋ยว จึงบำเหน็จรางวัลให้เป็นอันมาก
ตันเซ็ก
ตันเซ็ก ( ; Chen Shi) เป็นขุนพลคนหนึ่งของเล่าปี่ มีความสนิทสนมกับอุยเอี๋ยนเป็นอย่างมาก เป็นอาลักษณ์ในพระเจ้าเล่าเสี้ยนและเป็นพ่อของตันซิ่วผู้เขียนสามก๊กจี่(ซานกว๋อจื้อ)หรือจดหมายเหตุสามก๊กในยุคราชวงศ์จิ้น รัชสมัยพระเจ้าสุมาเอี๋ยน
ตันเซ็กเป็นททารในสังกัดของฮองตงในศึกที่รบกับแฮหัวเอี๋ยนที่เขาเตงกุนสัน ตันเซ็กออกรบถูกแฮหัวซงหลานของแฮหัวเอี๋ยนจับได้ ต่อมาฮองตงออกรบจับตัวแฮหัวซงได้ แฮหัวเอี๋ยนได้เจรจาขอแลกตัวเชลยโดยให้ฮองตงนำแฮหัวซงมาแลกกับตันเซ็ก ตันเซ็กได้กลับเข้ากองทัพของตน ส่วนแฮหัวซงถูกฮองตงยิงเกาทัณฑ์เสียชีวิต ทำให้แฮหัวเอี๋ยนโกรธมากรบกับฮองตงจนในที่สุดแฮหัวเอี๋ยนก็ถูกฮองตงฆ่าตาย
เมื่อขงเบ้งยกทัพบุกวุยก๊กครั้งที่ 4 ขงเบ้งได้ให้อุยเอี๋ยนกับตันเซ็ก ไปตีโจจิ๋นที่รักษาด่านจำก๊ก แต่ทั้งสองไม่เชื่อฟัง อุยเอี๋ยนจึงให้ตันเซ็กไปตีด่านกิก๊กที่สุมาอี้รักษาอยู่แทน ตันเซ็กจึงถูกสุมาอี้ตีแตกพ่าย โชคดีที่อุยเอี๋ยนมาช่วยได้ทัน เมื่อกลับถึงค่าย ขงเบ้งได้พิจาณาโทษให้ตันเซ็กถูกประหาร ส่วนอุยเอี๋ยนยีงไว้ชีวิตเพราะเห็นว่ายังมีประโยชน์อยู่
หวดเจ้ง
หวดเจ้ง () เป็นที่ปรึกษาคนสำคัญของเล่าปี่ มีชื่อรองว่าเสี่ยวจื่อ เป็นบุตรของหวดเจิง(ฝ่าเจิง) ปราชญ์แห่งเสฉวน เป็นเพื่อนสนิทของเตียวสงและเบ้งตัด เป็นคนซื่อสัตย์กตัญญู มีความรู้ทางพิชัยสงคราม มีวาทศิลป์เป็นเลิศ
เดิมเป็นที่ปรึกษาของเล่าเจี้ยง ต่อมา ได้ร่วมคิดกับเตียวสงและเบ้งตัดในการช่วยเล่าปี่ยึดครองเสฉวน ทำให้เล่าปี่ได้เป็นใหญ่ในภาคตะวันตก เมื่อเล่าปี่ยกทัพไปทางตะวันออกเพื่อยึดฮันต๋ง หวดเจ้งได้เป็นที่ปรึกษาของฮองตงในการตีเขาเตงกุนสันที่มีแฮหัวเอี๋ยนรักษาอยู่ ทำให้ยึดเขาเตงกุนสันและสังหารแฮหัวเอี๋ยนได้ เมื่อเล่าปี่ได้ครอบครองฮันต๋ง หวดเจ้งเป็นผู้หนึ่งที่สนับสนุนให้เล่าปี่ตั้งตนเป็นฮันต๋งอ๋อง เมื่อเล่าปี่ได้เป็นฮันต๋งอ๋องก็ตั้งหวดเจ้งเป็นราชครู ต่อมา หวดเจ้งเสียชีวิตเมื่ออายุได้ 45 ปี
หวดเจ้งเป็นคนที่เล่าปี่ไว้วางใจมาก เมื่อพระเจ้าเล่าปี่ยกทัพไปง่อก๊กล้างแค้นให้กวนอูและเตียวหุยที่ถูกสังหาร ขงเบ้งและขุนนางคนอื่นทูลคัดค้านไม่ให้พระเจ้าเล่าปี่ยกทัพไปตีง่อก๊ก แต่พระเจ้าเล่าปี่ทรงไม่ฟังผู้ใด ขงเบ้งได้รำพึงว่าถ้าหากหวดเจ้งยังอยู่ คงรั้งพระองค์ได้เป็นแน่
มะรุม
มะรุม จัดเป็นพืชผักพื้นบ้านของไทย มีประโยชน์อเนกประสงค์ ทั้งทางด้านอาหาร ยาและอุตสาหกรรม เป็นไม้ยืนต้นที่โตเร็ว ทนแล้ง ปลูกง่ายในเขตร้อน อาจจะเติบโตมีความสูงถึง 4 เมตรและออกดอกภายในปีแรกที่ปลูก ใบเป็นใบประกอบแบบขนนก ชนิดที่แตกใบย่อย 3 ชั้น ยาว 20 - 40 ซม. ออกเรียงแบบสลับ ใบย่อยยาว 1 - 3 ซม. รูปไข่ ปลายใบและฐานใบมน ผิวใบด้านล่างสีอ่อนกว่าและมีขนเล็กน้อยขณะที่ใบยังอ่อน ใบมีรสหวานมัน ออกดอกในฤดูหนาว บางพันธุ์ออกดอกหลายครั้งในรอบปี ดอกเป็นดอกช่อ สีขาว กลีบเรียง มี 5 กลีบ กลีบดอกมี 5 กลีบแยกกัน ดอกมีรสขม หวาน มันเล็กน้อย ผลเป็นฝักยาว เปลือกสีเขียวมีส่วนคอดและส่วนมน เป็นระยะ ๆ ตามยาวของฝัก ฝักยาว 20 - 50 ซม. ฝักมีรสหวาน เมล็ดเป็นรูปสามเหลี่ยม มีปีกบางหุ้ม 3 ปีก เส้นผ่าศูนย์กลางของเมล็ดประมาณ 1 ซม.
มะรุมเป็นไม้ที่มีถิ่นกำเนิดอยู่ในประเทศแถบเอเชีย เช่น อินเดีย ศรีลังกา เป็นต้น และยังมีในเขตเอเชียไมเนอร์และแอฟริกา เป็นไม้ปลูกง่าย เจริญได้ดีในดินทุกชนิด ต้องการน้ำและความชื้นในปริมาณปานกลาง ขยายพันธุ์ด้วยการเพาะเมล็ดและการปักชำกิ่ง งอกเร็ว ใช้เวลา 2 สัปดาห์ต้นกล้าสูงประมาณ 10-20 เซนติเมตร
มะรุมในทางการแพทย์จะช่วยใช้ควบคุมระดับน้ำตาลในเลือดในผู้ป่วยเบาหวาน ควบคุมภาวะความดันโลหิตสูง ช่วยเพิ่มและเสริมสร้างภูมิคุ้มกันให้แก่ร่างกาย 
สรรพคุณของใบมะรุม
โชโซกาเบะ โมโตจิกะ
โชโซกาเบะ โมโตจิกะ () เป็นไดเมียว ญี่ปุ่นในยุคเซ็งโงกุที่ได้ครองทั้งเกาะชิโกกุ
โมโตจิกะ เกิดในปราสาทโอโกะในเขตนางาโอกะ ของแคว้นโทซะ เขาเป็นลูกคนโตและผู้สืบทอดของโชโซกาเบะ คูนิจิกะ โมโตจิกะเป็นคนเงียบและเรียบร้อย (เมื่อก่อนนั้นว่ากันว่ามีฉายาว่า ฮิเมะวาโกะ ซึ่งแปลว่าเจ้าหญิงตัวน้อย) แต่ต่อมาเขาก็ได้ฝึกวิชาการรบจนเป็นนักรบที่เก่งกล้า ใน พ.ศ. 2103 โมโตจิกะได้เข้าสู่สนามรบเป็นครั้งแรก สู้กับตระกูลโมโตยามะ
ตระกูลโชโซกาเบะนั้นเป็นตระกูลย่อยที่แยกมาจากตระกูลอิจิโจ จึงทำให้ตระกูลโชโซกาเบะขึ้นตรงต่อตระกูลอิจิโจ แต่เมื่อโมโตจิกะเติบใหญ่ บิดาของโมโตจิกะก็เริ่มแยกตัวออกจากตระกูลอิจิโจ และสืบทอดเจตนาให้ลูกชายของตน เมื่อหลังจากชัยชนะในศึกอาซากูระกับตระกูลโมโตยามะและพันธมิตรแล้ว โมโตจิกะก็ตั้งตัวอยู่ที่ทุ่งราบโคจิ และรวบรวมทหารมาได้ 7,000 นายบุกโจมตีตระกูลอากิคู่ปรับที่อยู่ด้านตะวันออกของแคว้นโทซะ ตระกูลอากิเข้าร่วมกับตระกูลอิจิโจที่กำลังย่ำแย่อยู่ โดยมีอิจิโจ คาเงซาดะเป็นหัวหน้าตระกูล โมโตจิกะได้ชัยชนะอย่างง่ายดาย คาเงซาดะรีบถอยทัพไปแคว้นบังโงะ ต่อมาตระกูลโอโตโมะได้สนับสนุนคาเงซาดะ โดยส่งกองกำลังมาให้ แล้วคาเงซาดะก็บุกโมโตจิกะอีกครั้ง แต่ก็ย่อยยับกลับไป หลังจากศึก โมโตจิกะได้ครอบครองแคว้นโทซะทั้งหมด และวางแผนที่จะครองทั้งเกาะชิโกกุมาครอบครอง
หลังจากครองโทซะ โมโตจิกะก็ได้รวบกำลังอีกครั้งเพื่อไปบุกแคว้นอิโยะที่อยู่ด้านเหนือ เจ้าแห่งแคว้นนั้นคือโคโนะ มิจินาโอะ ที่ได้รับการสนับสนุนจากตระกูลโมริ แต่ทว่าช่วงที่โมโตจิกะเคลื่อนทัพบุกใน พ.ศ. 2122 ตระกูลโมริไม่สามารถมาช่วยเขาได้เพราะกำลังรบกับโอดะ โนบูนางะ จึงทำให้มิจินาโอะต้องเผชิญกับโมโตจิกะเพียงลำพัง ทัพของโมโตจิกะซึ่งนำทัพโดย ฮิซาตาเกะ ชิกาโนบุบุกโจมตีปราสาทโอกายามะ ซึ่งเป็นป้อมที่แกร่งที่สุดทางใต้ของแคว้นอิโยะ ระหว่างล้อมปราสาทนั้น ชิกาโนบุถูกยิงเสียชีวิต ทำให้ทัพของโมโตจิกะแตกพ่ายไป ปีต่อมา โมโตจิกะนำทัพมาเองจำนวน 30,000 นายเข้าบุกอีกครั้ง ทัพของมิจินาโอะแตกพ่ายไปแคว้นบังโงะ ทำให้โมโตจิกะได้ครองแคว้นอิโยะได้สำเร็จ ใน พ.ศ. 2125 โมโตจิกะบุกแคว้นอาวะและปราบตระกูลโซโงะ และปีต่อมา โมโตจิกะก็เข้าบุกส่วนที่เหลือของอาวะ และบุกขึ้นเลยไปแคว้นซานูกิ และได้ครองเกาะชิโกกุทั้งหมดเป็นอันสำเร็จ
หลังจากโมโตจิกะได้ครองเกาะชิโกกุมาได้ปีกว่า ๆ และเมื่อถึงพ.ศ. 2127 หายนะก็เข้ามาสู่ดินแดนของเขา โทโยโตมิ ฮิเดโยชิได้นำทัพมาร่วมแสนนายเข้าบุกเกาะชิโกกุ โดยมีทหารจากตระกูลโมริ 30,000 นาย และอยู่ภายใต้ของขุนพลฮาชิบะ ฮิเดงานะ อีก 60,000 นาย โมโตจิกะเห็นว่าไม่สามารถสู้กองกำลังที่เหนือกว่ามากได้จึงยอมจำนน และฮิเดโยชิก็เอาแคว้นอิโยะ อาวะ และซานูกิไป แต่ยังให้โมโตจิกะครอบครองแคว้นโทซะไว้อย่างเดิม หลังจากนั้นอีก 3 ปี พ.ศ. 2130 โมโตจิกะก็ถูกฮิเดโยชิเรียกตัวไปทำศึกเพื่อยึดครองเกาะคีวชู รบกับตระกูลชิมาซุในศึกเฮซึงิงะวะ กองทัพของฮิเดโยชิและพันธมิตรถูกทำลาย ลูกชายคนโปรดของโมโตจิกะ โชโซกาเบะ โนบูจิกะ ได้ตายในสนามรบ ฮิเดโยชิหวังจะปลอบโมโตจิกะโดยยกเขตโอซูมิให้เป็นการทดแทน แต่โมโตจิกะปฏิเสธอย่างสุภาพไป ใน พ.ศ. 2133 ที่ศึกปราสาทโอดาวาระ โมโตจิกะได้เป็นคนนำทัพเรือมาสนับสนุนให้ฮิเดโยชิ และอีก 2 ปีต่อมา ก็นำทหารจำนวน 3,000 นายเข้าบุกเกาหลีใต้
โมโตจิกะได้นำทัพกลับมา แล้วเขาก็ถอนตัวออกจากกองทัพเกี่ยวกับการรบไปใช้ชีวิตแบบพระอย่างเรียบง่าย เมื่อ พ.ศ. 2142 โมโตจิกะก็สิ้นลมอย่างเงียบ ๆ ในคฤหาสน์ที่แขวงฟูชิมิ นครเกียวโต
โจจู๋
โจจู๋ (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นชาวเมืองหลูเจียง (โลกั๋ง) มณฑลอันเฮวย (อันฮุย) ฉายาเหลียนฟ่าง ตาเสียข้างหนึ่ง ได้ศึกษาคัมภีร์วิเศษลัทธิเต๋า จากเขางูปีสัน ได้แสดงอิทธิฤทธ์ต่างๆ ให้โจโฉดูที่เงียบกุ๋น และแนะนำให้โจโฉมอบแผ่นดินให้เล่าปี่ดูแลแทน โจโฉโกรธให้ฆ่าแต่กลับไม่ตาย แถมยังแสดงอภินิหารเย้ยโจโฉมากมาย และหายตัวไปอย่างไร้ร่องรอย
เจียวอ้วน
เจียวอ้วน () เป็นเสนาบดีคนสำคัญแห่งจ๊กก๊ก มีชื่อรองว่า กงเหยี่ยน เป็นชาวบ้านเซียงเซียง เมืองหลิงหลิง มณฑลหูหนาน เป็นคนซื่อสัตย์ เมตตากรุณา ขงเบ้งมีความเชื่อถือในตัวเจียวอ้วนมาก เมื่อออกศึกก็มักจะให้เจียวอ้วนดูแลในแนวหลัง เมื่อขงเบ้งใกล้จะตายได้มอบหมายให้เจียวอ้วนดำรงตำแหน่งสมุหนายกแทนตนสืบต่อไป
มูลนิธิชีวิตสดใส
มูลนิธิชีวิตสดใส ในทูลกระหม่อมหญิงอุบลรัตนราชกัญญา สิริวัฒนาพรรณวดี ทรงตั้งพระทัยแน่วแน่ที่จะพระราชทานความช่วยเหลือในการบรรเทาความเดือดร้อนทุกข์ยากดังกล่าว จึงทรงพระกรุณาพระราชทานกำเนิดมูลนิธิชีวิตสดใสให้เป็นองค์การสาธารณกุศล โดยมีวัตถุประสงค์ คือ
มูลนิธิชีวิตสดใสก่อกำเนิดเป็นองค์การสาธารณกุศลลำดับที่ 574 ตามประกาศกระทรวงการคลังฯ โดยได้รับการจดทะเบียนเมื่อวันที่ 1 กุมภาพันธ์ 2548 เลขที่ กท 1415 ภายหลังสถานการณ์ความไม่สงบในพื้นที่จังหวัดชายแดนภาคใต้เริ่มต้นขึ้นได้ประมาณ 1 ปีเศษโดยทูลกระหม่อมหญิงอุบลรัตนราชกัญญา สิริวัฒนาพรรณวดี องค์ผู้ประทานกำเนิดมูลนิธิ ได้ทรงอัญเชิญกระแสพระราชดำรัส “เข้าใจ เข้าถึง พัฒนา” “รู้รักสามัคคี” และปรัชญาเศรษฐกิจพอเพียงมาเป็นแนวทางดำเนินโครงการพัฒนาคุณภาพชีวิต เพื่อเสริมสร้างสันติสุขใน จังหวัดชายแดนภาคใต้ เพื่อถวายเป็นพระราชกุศลในวโรกาสฉลองสิริราชสมบัติครบ 60 ปี ในปี พ.ศ. 2549
เด็กก่อนวัยเรียน เป็นวัยที่พัฒนาการทุกด้านกำลังเจริญเติบโต การส่งเสริมเพื่อให้ เด็กสามารถเติบโตและเรียนรู้เพื่อการดำเนินชีวิตต่อไปนั้น ควรปลูกฝังให้เด็กมีเจตคติ ที่ดีต่อการรับรู้ เกิดการเรียนรู้และมีความสามารถในการแสวงหาความรู้เพื่อเลือกและนำมาใช้ตามสถานการณ์ที่ตนต้องการได้อย่างเหมาะสม ดังนั้นจึงควรจัดการเรียน การสอนที่สอดคล้องกับวัฒนธรรมและวิถีชีวิตทางสังคมของเด็ก ควบคู่กับคุณธรรม จริยธรรม
เด็กและเยาวชน เป็นทรัพยากรบุคคลที่สำคัญของประเทศชาติ การพัฒนาเด็กและเยาวชนเพื่อให้เป็นคนดี มีคุณค่า และมีอนาคตนั้น จะต้องส่งเสริมและสนับสนุนให้เด็กได้รับการศึกษาอย่างเต็มตามศักยภาพควบคู่ไปกับการปลูกฝังคุณธรรมจริยธรรมเพื่อให้สามารถนำความรู้ไปใช้ในการดำเนินชีวิตและอยู่ร่วมกันในสังคมได้อย่างมีความสุข โดยได้จัดกิจกรรมเสริมสร้างคุณธรรมจริยธรรมสำหรับเด็กและเยาวชนในพื้นที่โครงการ
เนื่องจากการจัดการศึกษาในโรงเรียนสอนศาสนา ซึ่งได้แก่ โรงเรียนเอกชนสอนศาสนาอิสลาม สถาบันศึกษาปอเนาะและโรงเรียนพระปริยัติธรรมในพื้นที่จังหวัดชายแดนภาคใต้ยังไม่สามารถตอบสนองความต้องการของประชาชนโดยเฉพาะอย่างยิ่งการพัฒนาคุณภาพของการศึกษาแบบครบวงจรตามพระราชบัญญัติการศึกษาแห่งชาติ พ.ศ. 2542 ที่ยึดผู้เรียนเป็นศูนย์กลางและที่สอดคล้องเหมาะสมกับวิถีชีวิตเฉพาะท้องถิ่น
ดำเนินการจัดตั้ง “ศูนย์การเรียนรู้ชีวิตสดใส” ขึ้นในชุมชนเพื่อเสริมสร้างสังคมให้เกิดความปรองดอง ความเป็นปึกแผ่นของประชาชนในท้องถิ่นและการยอมรับในความหลากหลายทางวัฒนธรรมและวิถีชีวิตท้องถิ่น โดยอัญเชิญกระแสพระราชดำรัส “รู้รักสามัคคี” มาเป็นแนวทางควบคู่ไปกับการพัฒนาคุณภาพชีวิต และการใช้ชีวิตร่วมกันตามปรัชญาเศรษฐกิจพอเพียงโดยในระยะเริ่มต้นโครงการได้ใช้สถานที่ซึ่งมีความพร้อมและทำเลที่ตั้งที่เหมาะสมในการกระจายความช่วยเหลือไปยังหมู่บ้าน วัด มัสยิด และโรงเรียน
เตียวเจียว
เตียวเจียว (; ) เป็นตัวละครใน วรรณกรรม จีน อิง ประวัติศาสตร์เรื่อง สามก๊ก ที่มีตัวตนจริงในประวัติศาสตร์ ยุคสามก๊ก เสนาธิการของ ซุนกวน ชื่อรอง จื่อปู้ เป็นชาวเมืองเผิงเฉิง ซื่อสัตย์ ยุติธรรม มีความรู้กว้างขวางคงแก่เรียนรับราชการมาตั้งแต่ซุนเซ็กและเป็นผู้ช่วยซุนเซ็กสร้างแคว้นกังตั๋งก่อนตายซุนเซ็กได้มอบให้เตียวเจียวดูแลซุนกวนซึ่งอายุยังน้อย
เมื่อโจโฉนำทัพมาตั้งที่ริมแม่น้ำแยงซีเกียงตรงข้ามกับกังตั๋ง เพื่อเตรียมทำศึกกับกังตั๋ง เตียวเจียวได้หว่านล้อมให้ซุนกวนยอมสวามิภักดิ์ต่อโจโฉ แต่ขงเบ้งได้หว่านล้อมจิวยี่ให้สู้ศึกจนกระทั่งเอาชนะโจโฉในศึกผาแดงได้
บิฮุย
บิฮุย (; ) เป็นเสนาบดีคนสำคัญแห่งจ๊กก๊ก มีชื่อรองว่าเหวินเหว่ย เป็นชาวตำบลหมิ่น เมืองกังแฮ มณฑลหูเป่ย เป็นคนซื่อสัตย์ มัธยัสถ์ ซื่อสัตย์ต่อหน้าที่ ไม่กอบโกย มีสติปัญญาดีสามารถทำงานที่ขงเบ้งมอบหมายให้อย่างไม่มีที่ติ บิฮุยเคยเป็นทูตไปยังง่อก๊กหลายหน
เมื่อขงเบ้งเสียเกเต๋งให้สุมาอี้ ขงเบ้งได้ทูลขอลดตำแหน่งจากพระเจ้าเล่าเสี้ยน พระเจ้าเล่าเสี้ยนไม่เห็นด้วย บิฮุยเป็นคนทูลให้พระองค์ทำตามคำขอของขงเบ้งเพื่อความศักดิ์สิทธิ์ของกฎหมาย ครั้นต่อมาขงเบ้งรบชนะ บิฮุยเป็นผู้นำรับสั่งของพระเจ้าเล่าเสี้ยนไปเลื่อนตำแหน่งให้ขงเบ้งถึงสนามรบ
ในสายตาขงเบ้งเห็นว่าเขาเป็นคนมีสติปัญญายอดเยี่ยมสามารถบริหารประเทศชาติได้ เพียงรองจากเจียวอ้วนเท่านั้น ก่อนตาย ขงเบ้งได้สั่งเสียให้ตั้งบิฮุยเป็นสมุหนายกต่อจากเจียวอ้วน แต่ต่อมาบิฮุยถูกกวอเป่น ขุนนางวุยก๊กที่มาสวามิภักดิ์แทงตาย
จงโฮย
จงโฮย (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก ขุนพลคนสำคัญแห่งวุยก๊กในยุคปลาย เกิดเมื่อปี ค.ศ. 225 มีชื่อรองว่าซื่อจี้ เป็นลูกชายคนรองของจงฮิว มีพี่ชายอีกคนชื่อว่าจงอี้ เป็นชาวตำบลฉางเช่อ เมืองอิงชวน มณฑลเ หอหนาน เป็นคนมีสติปัญญาและทะเยอทะยาน ได้ช่วยตระกูลสุมายึดอำนาจจากโจซองได้สำเร็จ
เมื่อสุมาเจียวคิดตีจ๊กก๊กของพระเจ้าเล่าเสี้ยน จึงตั้งจงโฮยกับเตงงายขั้นเป็นแม่ทัพ แต่ทั้งสองไม่ถูกกันจึงแยกทัพกันไปตี เตงงายไปทางลัดจึงเข้ายึดราชธานีเฉิงตูได้ก่อน แต่เกียงอุยแม่ทัพใหญ่ฝ่ายจ๊กก๊กได้เข้าสวามิภักดิ์ต่อจงโฮยและออกอุบายให้ฟ้องสุมาเจียวไปว่า เตงงายเป็นกบฏ สุมาเจียวจึงให้จงโฮยไปปราบเตงงาย เมื่อสำเร็จเกียงอุยจึงยุให้จงโฮยตั้งตัวเป็นใหญ่ในเสฉวน จึงเกิดการรบกับทหารสุมาเจียว ในที่สุดทั้งจงโฮยและเกียงอุยก็ถูกฆ่าตายในปี ค.ศ. 264
พระพนัสบดี
พระพนัสบดี พระพุทธรูปศิลาสมัยทวารวดี(พระพนัสบดี)ได้ขึ้นทะเบียนเป็นโบราณวัตถุแล้ว โดยสันนิษฐานว่าพระพนัสบดีองค์จริงนั้น สร้างขึ้นในสมัยทวารวดี และพระพนัสบดีองค์จำลอง ประดิษฐาน ณ หอพระพระพนัสบดี อำเภอพนัสนิคม จังหวัดชลบุรี จัดเป็นพระพุทธรูปที่มีพุทธลักษณะงดงามในประเทศไทยองค์หนึ่ง
พ.ศ. 2474 ได้มีผู้ขุดพบพระพุทธรูป "พระพนัสบดี" ในบริเวณตำบลหน้าพระธาตุ อำเภอพนัสนิคม จังหวัดชลบุรี เป็นพระพุทธรูปจำหลักจากศิลาดำเนื้อละเอียด นักโบราณคดีกำหนดว่าเป็นพระพุทธรูปสมัยทวารวดี พระพุทธรูปที่มีลักษณะเช่นพระพนัสบดีนี้ มีอยู่ที่พิพิธภัณฑสถานแห่งชาติพระนครหลายองค์ ทุกองค์งามสู้พระพนัสบดีองค์ที่ขุดพบนี้ไม่ได้ พระพนัสบดีมีพุทธลักษณะแปลกกว่าพระพุทธรูปอื่นๆ คือ เป็นพระพุทธรูปปางประทับยืนบนดอกบัว ยกพระหัตถ์ทั้งสองเสมอพระอุระ จีบพระองคุลีพระหัตถ์ทั้งสอง เช่น พระพุทธรูปปางปฐมเทศนา บนฝ่าพระหัตถ์ทั้งสองมีลายธรรมจักร เบื้องพระปฤษฎางค์มีประภามณฑล ประทับยืนบนสัตว์พาหนะที่แปลกพิเศษกว่าสัตว์ทังหลาย เป็นภาพสัตว์ที่เกิดจากจินตนาการประติมากรผู้สร้างพระพุทธรูป คือ นำโค ครุฑ หงส์ มารวมเป็นสัตว์ตัวเดียวกัน สัตว์นั้นหน้าเป็นครุฑ เขาเป็นโค ปีกเป็นหงส์ โค ครุฑ หงส์ เป็นพาหนะของเทพเจ้าทั้งสาม คือ พระอิศวรทรงโค พระนารายณ์ทรงครุฑ พระพรหมทรงหงส์ เมื่อรวมเข้ากันจึงเป็นสัตว์พิเศษที่มีเขาเป็นโค มีจะงอยปากเป็นครุฑ และมีปีกเป็นหงส์ ผู้สร้างอาจหมายถึงพระพุทธเจ้าอาศัยศาสนาพราหมณ์เป็นพาหนะ ในการประกาศพระศาสนา หรือหมายถึงพระพุทธเจ้าทรงชัยชนะแล้วซึ่งศาสนาพราหมณ์ก็ได้ พระพนัสบดีที่ขุดพบนี้ สูง 45 เซนติเมตร ครั้งเมื่อพระยาพิพิธอำพลเป็นผู้ว่าราชการจังหวัดชลบุรี
พระพนัสบดีองค์จำลอง สร้างเมื่อวันที่ 25 มกราคม พ.ศ. 2517 ส่วนองค์จริงกรมศิลปากรเก็บรักษาไว้เมื่อ ปี พ.ศ. 2474 พระพนัสบดีเป็นพระพุทธรูปเก่าแก่มีอายุ 1,200-1,300 ปี แกะสลักจากศิลาดำเนื้อละเอียด เหมือนนกที่มีลักษณะกึ่งครุฑ กึ่งนกเค้าในท่าประทานพร กลางฝามือมีลวดลายคล้ายธรรมจักร นักโบราณคดียืนยันว่าเป็นพระพุทธรูปสมัยทวารวดี ประทับยืนบนหลังสัตว์ประหลาดที่สร้างขึ้นจากจินตนาการ รูปร่างคล้ายนก ดวงตากลมโปนโต แก้มเป็นกระพุ้ง จะงอยปากใหญ่งุ้มแข็งแรง ปลายจะงอยปากจากบนลงล่าง มีรูทะลุคล้ายกับจะแขวนกระดิ่งได้ มีเขาทั้งคู่บิดเป็นเกลียวงอเข้าหากันคล้ายเขาโคตั้งอยู่เหนือตา ที่โคนเขามีหูสองหูอย่างหูโค มีปีสองข้างใหญ่สั้นที่กำลังกางออก ขาทั้งสองข้างพับแนบทรวงอกยกเชิดขึ้นอย่างขาของครุฑที่กำลังเหินลม
โดยตั้งอยู่ ณ หอพระ กลางสระน้ำในเขต เทศบาลเมืองพนัสนิคม ภายในประดิษฐานพระพนัสบดีองค์จำลอง
ประเพณีสรงน้ำประจำปี
รายชื่อพันธุ์ไม้มงคลพระราชทานประจำจังหวัด
พันธุ์ไม้มงคลพระราชทานประจำจังหวัด เป็นพันธุ์ไม้ที่สมเด็จพระนางเจ้าสิริกิติ์ พระบรมราชินีนาถได้พระราชทานให้กับผู้ว่าราชการจังหวัดของแต่ละจังหวัด เพื่อให้นำไปปลูกเป็นสิริมงคลแก่จังหวัดและเพื่อเป็นการรณรงค์ให้ประชาชนปลูกต้นไม้ในโครงการปลูกป่าถาวรเฉลิมพระเกียรติ เนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ 50 ปี (พระราชพิธีกาญจนาภิเษก)
รายชื่อพันธุ์ไม้มงคลพระราชทานประจำจังหวัดของแต่ละจังหวัดแยกตามภาค (ตามเกณฑ์การแบ่งของราชบัณฑิตยสถาน) มีรายละเอียดตามที่ปรากฏในตารางข้างล่าง ทั้งนี้ พันธุ์ไม้มงคลพระราชทานของบางจังหวัด (ได้แก่ นครปฐม บุรีรัมย์ ยโสธร ระนอง ระยอง สุโขทัย และสุรินทร์) จะเป็นพรรณไม้คนละชนิดกับต้นไม้ประจำจังหวัดนั้น ๆ ส่วนจังหวัดบึงกาฬไม่มีพันธุ์ไม้พระราชทานเนื่องจากขณะนั้นยังเป็นส่วนหนึ่งของจังหวัดหนองคาย
วิทิตนันท์ โรจนพานิช
วิทิตนันท์ โรจนพานิช คนไทยคนแรกที่ปีนยอดเขาเอเวอร์เรสต์สำเร็จ มีอาชีพเป็นครีเอทีฟรายการโทรทัศน์ และผู้กำกับภาพยนตร์ นายวิทิตนันท์สามารถปีนยอดเขาเอเวอร์เรสต์สำเร็จพร้อมกับนักปีนเขาชาวเวียดนาม 3 คนแรก เมื่อ ปี พ.ศ. 2551 ในฐานะหัวหน้าทีมปีนเขา พร้อมกับเป็นผู้อำนวยการผลิตรายการเรียลริตี้โชว์ ถ่ายทอดการปีนยอดเขาเอเวอร์เรสต์ครั้งนี้ ทางสถานีโทรทัศน์ของประเทศเวียดนาม
วิทิตนันท์ โรจนพานิช เกิดที่กรุงเทพมหานคร เมื่อวันที่ 8 มิถุนายน พ.ศ. 2511 จบการศึกษาจากโรงเรียนสตรีวิทยา 2 ปริญญาตรีคณะศิลปกรรมศาสตร์ จุฬาลงกรณ์มหาวิทยาลัย สาขาภาพถ่าย และปริญญาโท สาขาจัดการทางวัฒนธรรม สถาบันบัณฑิตวิทยาลัย จุฬาลงกรณ์มหาวิทยาลัย
วิทิตนันท์ มีประสบการณ์ทำงานเป็น นักเขียน นักเขียนบท ผู้กำกับ และนักแสดง ทั้งละครเวที ละครโทรทัศน์ และภาพยนตร์ไทย และเป็นผู้ฝึกสอนการแสดง ของโรงเรียนบางกอกการละคร เคยเป็นอาสาสมัคร "กลุ่มมะขามป้อม" ร่วมแสดงละครเร่ในนามองค์กรพัฒนาเอกชน และเป็นครูสอนวิชาการแสดงให้กับแกรมมี่ มีผลงานแสดงภาพยนตร์เรื่อง "ฝัน บ้า คาราโอเกะ" (2540) "น.ช. นักโทษชาย" (2545) และ "191 1/2 มือปราบทราบแล้วป่วน" (2546) และมีผลงานกำกับภาพยนตร์เรื่อง "บั้งไฟเทวดา" ในปี พ.ศ. 2548
ด้านชีวิตส่วนตัว วิทิตนันท์ เป็นนักดำน้ำและนักขับเครื่องบินเล็ก และเกิดความคิดที่จะเป็นคนไทยคนแรกที่พิชิต ยอดเขาเอเวอร์เรสต์ เมื่อได้พบกับดูล สวี เชาว์ ชาวสิงคโปร์คนแรกที่ปีนยอดเขาเอเวอเรสต์สำเร็จ ขณะร่วมทริปดำน้ำกันที่ ประเทศพม่า
วิทิตนันท์ โรจนพานิช สามารถปีนยอดเขาเอเวอร์เรสต์ ประเทศเนปาล ได้สำเร็จ เมื่อวันที่ 22 พฤษภาคม พ.ศ. 2551 เวลา 8:00 น. ตามเวลาท้องถิ่นเนปาล ร่วมกับนักปีนเขาชาวเวียดนาม 3 คน คือ Phan Thanh Nhien, Bui Van Neogi และ Nguyen Mau Linh ซึ่งเป็นชาวเวียดนาม 3 คนแรกที่พิชิตยอดเขาเอเวอร์เรสต์ได้สำเร็จ การปีนเขาเอเวอร์เรสต์ครั้งนี้มีการถ่ายทอดเป็นรายการเรียลลิตี้โชว์ Everest 2008 : Vietnam Spirit To The World ทางสถานีโทรทัศน์เอชทีวี ของประเทศเวียดนาม โดยวิทิตนันท์ปีนเขาในฐานะหัวหน้าทีม และเป็นผู้อำนวยการผลิตรายการโทรทัศน์ดังกล่าวด้วย
วิทิตนันท์ โรจนพานิช เป็นคนไทยคนแรกที่พิชิดยอดเขาที่สูงที่สุด ใน 7 ทวีป และเป็นคนที่ 179 ของโลก
ไรโบเฟลวิน
ไรโบเฟลวิน () หรือ วิตามินบี2 () จัดอยู่ในชนิดวิตามินที่ละลายในน้ำได้ ใช้ในการเจริญเติบโต เมื่อขาดจะกลายเป็นคนแคระเกร็น จำเป็นต่อเอนไซม์และกระบวนการเมทาบอลิซึมของสารอาหารต่าง ๆ ในร่างกาย โดยเฉพาะไขมัน ป้องกันไขมันอุดตันในเส้นเลือด อันเป็นสาเหตุให้เส้นเลือดแข็งตัว ขจัดไขมันชนิดอิ่มตัวในเส้นเลือด ช่วยระงับอาการตาแฉะได้ จึงใช้เป็นส่วนประกอบในยาหยอดตา
หากได้รับไรโบเฟลวินไม่เพียงพอต่อความต้องการของร่างกาย จะทำให้เกิดอาการหลายอย่างเช่น อ่อนเพลีย คอบวม ผิวหนังแตกระคายเคือง, โลหิตจาง โดยผู้ที่มีปัจจัยเสี่ยงต่อการขาดหรือได้รับวิตามินชนิดนี้ไม่เพียงพอมักเป็นผู้สูงอายุ, ผู้ที่มีอาการเจ็บป่วยเรื้อรัง, ติดสุรา, หรือผู้ที่มีฐานะยากจน
โดยทั่วไปการได้รับไรโบเฟลวินในปริมาณที่สูงกว่าค่า RDA มักไม่พบผลข้างเคียงที่เป็นพิษ แต่หากได้รับวิตามินชนิดนี้ในปริมาณที่สูงมาก ๆ อาจเกิดผลข้างเคียงที่เป็นพิษเช่น ปัสสาวะสีเหลือง, หมดสติ, รู้สึกแสบร้อนหรือเป็นโรคหิดได้
ไรโบเฟลวิน พบได้ทั่วไปในอาหารหลายประเภท เช่น ในพืชผักต่าง ๆ ที่มีใบสีเขียว รวมถึงในเนื้อสัตว์, ถั่ว, ธัญพืช และผลไม้ต่าง ๆ
สปา (เมือง)
สปา เป็นเขตเทศบาลในประเทศเบลเยียม ตั้งอยู่ในเขตวัลลูน จังหวัดลีแยช อยู่ทางตะวันตกเฉียงใต้ของอาเคิน ประเทศเยอรมนี ห่างประมาณ 45 ก.ม. ตัวเมืองสปามีพื้นที่ 39.85 ตร.กม. และประชากร 10,543 คน ตามสัมมโนประชากรปี 2549
เมืองสปามีชื่อเสียงในด้านน้ำพุร้อนในการรักษาโรคตั้งแต่คริสต์ศตวรรษที่ 14 และเป็นที่มาของชื่อสปา
สปา (แก้ความกำกวม)
สปา () สามารถหมายถึง
Nepenthes argentii
Nepenthes argentii เป็นหม้อข้าวหม้อแกงลิงชนิดที่สูง (highland) เป็นพืชพื้นเมืองบนภูเขากุดอิง-กุดอิง (Guiting-Guiting) บนเกาะซิบูยันในประเทศฟิลิปปินส์ มันอาจเป็นชนิดที่เล็กที่สุดในสกุล ต้นของมันไม่ปรากฏว่ามีการเลื้อยไต่ ซึ่งชื่อ Nepenthes argentii ได้ตั้งชื่อตาม "จอร์จ อาร์เจนต์" (George Argent)
"N. argentii" เป็นไม้พุ่มเตี้ยอาศัยอยู่ในภูมิประเทศแบบแอลป์ สูงประมาณ 30 เซนติเมตร บนดินแบบอัลตราเมฟิก สูงจากระดับน้ำทะเลประมาณ 1,400 เมตร
"N. argentii" ไม่มีลูกผสมตามธรรมชาติรวมทั้งไม่มีรูปแบบหรือความหลากหลายต่าง ๆ ที่ถูกบันทึกไว้
บนภูเขากุดอิง-กุดอิง พบ "N. argentii" อยู่ที่เดียวกันกับ "N. sibuyanensis" ที่ความสูงประมาณ 1800 เมตร และก็คล้ายกับ "N. alata" ที่สามารถพบได้ในระดับความสูง 800 - 1000 เมตรด้วย ส่วนพืชถิ่นเดียวชนิดอื่น ๆ บนภูเขาก็มี "Lobelia proctorii" และ "Rhododendron rousei"
ไพล
ไพล เป็นพืชชนิดหนึ่งในวงศ์ขิง ป็นพืชลงหัว มีเหง้าใหญ่ เนื้อในสีเหลือง มีกลิ่นหอมใบเรียวยาวปลายแหลมดอกออกรวมกันเป็นช่ออยู่บนก้านช่อดอก ช่วงเวลาที่เก็บเป็นยา เก็บเหง้าแก่จัด หลังจากต้นไพลลงหัวแล้ว
ไพลใช้ผสมในน้ำพริกแกงป่าทางจังหวัดระยอง ช่วยดับกลิ่นคาวของเนื้อสัตว์ป่าทำให้น้ำแกงสีเหลือง ส่วนของไพลที่ใช้เป็นยาคือเหง้าแก่จัด แก้ฟกช้ำ บวม เคล็ด ยอก ปวดเมื่อย ขับลม ท้องเดิน ช่วยขับระดูหรือประจำเดือนของสตรีนิยมใช้หลังจากที่คลอดบุตรแล้ว เหง้าไพลมีน้ำมันหอมระเหย ร้อยละ 0.8 และมีสารที่ให้สี ซึ่งจากการทดลองพบว่ามีฤทธิ์ลดอาการอักเสบ กรมวิทยาศาสตร์การแพทย์ มีการค้นคว้าสารสำคัญที่มีสรรพคุณแก้หอบหืดและมีการวิจัยทางคลีนิค โดยใช้รักษาโรคหืดในเด็ก และไม่มีพิษเฉียบพลัน
ไพลสามารถขยายพันธุ์โดยใช้เมล็ด แง่งหรือเหง้าซึ่งเป็นส่วนของลำต้นใต้ดิน โดยทั่วๆ ไปจะใช้ส่วนของเหง้าเป็นท่อนพันธุ์ในการปลูก ไพลชอบดินร่วนซุย ไม่ชอบน้ำขังหรือดินที่มีการระบายน้ำไม่ดีเนื่องจากจะเน่าเสียโดยเฉพาะดินที่มีสภาพเป็นกรด เมื่อมีฝนชุกหรือความชื้นในดินสูง จะทำให้เกิดโรคแง่งเน่า สามารถปลูกกลางแจ้งจนถึงมีแสงแดดพอควร ส่วนต้นเหนือดินมักจะยุบหรือแห้งเมื่อเข้าฤดูแล้ง ส่วนใหญ่จะเก็บเหง้าแก่เมื่ออายุ 2-3 ปีหลังปลูก
ฟาสต์
ฟาสต์ (FAST คำย่อแบบกล่าวซ้ำจาก Fast Search & Transfer) เป็นบริษัทเทคโนโลยีสารสนเทศจากออสโล ประเทศนอร์เวย์ ในด้านการค้นหาข้อมูล ก่อตั้งในปี พ.ศ. 2540 ฟาสต์ยังมีสาขาในหลายประเทศได้แก่ เยอรมนี อิตาลี ฝรั่งเศส ญี่ปุ่น สหราชอาณาจักร สหรัฐอเมริกา บราซิล เม็กซิโก
ในวันที่ 25 เมษายน พ.ศ. 2551 ไมโครซอฟท์ได้ซื้อกิจการของฟาสต์
การบริการของฟาสต์ประกอบด้วยเครื่องมือค้นหาสำหรับติดตั้งในหน่วยงานหรือบริษัท FAST Enterprise Search Platform
Nepenthes paniculata
Nepenthes paniculata (ภาษาละติน: "panicula" = ช่อแยกแขนง) เป็นพืชที่อยู่ในสกุลของหม้อข้าวหม้อแกงลิง
"N. paniculata" อาจจะเป็นพืชถิ่นเดียวที่พบได้ใน Doorman Top ในเกาะนิวกินี () มันถูกพบในป่าหมอกบนสันยอดที่ความสูง 1,460 เมตร
เรียว ชิโฮะโนะ
เรียว ชิโฮโนะ () เกิดในวันที่ 7 กันยายน ปี พ.ศ. 2534 ในประเทศญี่ปุ่น เป็นดาราไอดอล ชาวญี่ปุ่น
แจ้งเกิดจากการเป็นดาราไอดอล U-15 ปัจจุบัน มีผลงานทั้งการ ถ่ายแบบหนังสือ, ถ่ายแบบ VDO., ถ่ายแบบโฆษณา , แสดงละครโทรทัศน์, แสดงภาพยนตร์ ,ร้องเพลง และพากษ์เสียงประกอบภาพยนตร์การ์ตูน
มิอุ นากามูระ
มิอุ นากามูระ () เกิดในวันที่ 14 มีนาคม ปี พ.ศ. 2534 ในประเทศญี่ปุ่น เป็นดาราไอดอล ชาวญี่ปุ่น
การประมวลผลแบบกริด
การประมวลผลแบบกริด () เป็นสาขาย่อยของการประมวลผลแบบกระจาย โดยมีรูปแบบการคำนวณคล้ายกับ Server-Client Model แต่ในฝั่งของ Server นั้นจะไม่ได้อยู่ในรูปแบบที่จำกัดในลักษณะเครื่องเดียวหรือกลุ่มของเครื่องที่ติดต่อกันโดยระบบโครงข่างระยะใกล้อย่าง LAN และเครื่องประมวลผลเหล่านี้ไม่จำเป็นต้องมีเจ้าของเป็นกลุ่มเดียวกันเสมอไป หากแต่เครื่องที่ทำการประมวลผลนั้น จะสามารถติดต่อกันได้โดยผ่านโครงข่ายเช่น WAN และอาจก่อตั้งขึ้นโดยหลายๆองค์กรที่มีวัตถุประสงค์ในการคำนวณข้อมูลบางอย่างที่เหมือนๆกัน
ในปัจจุบันการประมวลผลในลักษณะนี้ถูกทำขึ้นเพื่อตอบสนองความต้องการอย่างเช่น การประมวลผลเพื่อตอบสนองความต้องการ ณ เวลานั้นๆ สำหรับองค์กรใดองค์กรหนึ่ง (On demand) หรือการประมวลผลความเร็วสูงที่ต้องการผลลัพธ์ปริมาณมาก (High throughput) เป็นต้น
การประมวลผลแบบกริดถูกนำมาใช้เพื่อตอบสนองความต้องการหลักๆในห้ากลุ่มดังต่อไปนี้ (1) การประมวลผลความเร็วสูงแบบกระจาย เพื่อตอบสนองความต้องการที่ต้องการการประมวลผล,หน่วยความจำและอื่นๆในปริมาณมากซึ่งไม่สามารถกระทำได้ใครระบบเดี่ยวๆ (2) การประมวลผลที่ต้องการผลลัพธ์ปริมาณมากๆ โดยที่ตัวงานมีความเกี่ยวข้องกันน้อย จึงสามารถกระจายงานและนำรอบที่ไม่ได้ใช้ของหน่วยประมวลผลกลางมาใช้ (Unused CPU Cycle) (3) งานที่ต้องการการประมวลผลปริมาณมากๆในช่วงเวลาสั้นๆ แต่ตัวงานเหล่านี้อาจไม่มีความจำเป็นที่จะต้องใช้เป็นประจำ เช่น ระบบวางแผนหลังการเกิดภัยธรรมชาติขนาดใหญ่ เป็นต้น (4) งานที่ต้องวิเคราะห์ข้อมูลปริมาณมาก เช่น วิเคราะห์ข้อมูลภาพถ่ายทางดาราศาสตร์ที่มีความละเอียดสูง ปริมาณมากๆ เป็นต้น (5) เป็นเครื่องมือในการช่วยเพิ่มประสิทธิภาพการร่วมมือทำงานของมนุษย์
จาก การประมวลผลแบบกริดนั้น มีวัตถุประสงค์คล้ายกับการเกิดขึ้นของ Cluster และ P2P อย่างไรก็ดี กริดนั้นอาจมองได้ว่าเป็นระบบที่อยู่ในระดับตรงกลางระหว่างสองระบบที่ได้กล่าวถึง ทั้งในแง่ของจำนวนเครื่องประมวลผล จำนวนผู้เกี่ยวข้อง ระดับความกระจายในการค้นหาข้อมูล เช่น การประมวลผลในP2P นั้นอาจมีจำนวนผู้เกี่ยวข้องในหลักล้านคน โดยทุกคนใช้เครื่องคอมพิวเตอร์พื้นฐานเป็นส่วนมาก การค้นหาหรือประมวลผลก็จะเป็นไปในลักษณะที่กระจายมาก ในขณะที่อีกฝั่งหนึ่ง Cluster จะเป็นเครื่องประมวลผลระดับที่สูงกว่า แต่อยู่ในองค์กร หรือกลุ่มสถาบันในขนาดไม่ใหญ่นัก จำนวนก็อยู่ในระดับไม่กี่ร้อยเครื่องเท่านั้น แต่สำหรับกริดนั้น จะอยู่ตรงกลางระหว่างสองระดับที่ได้กล่าวถึงมานี้
เจ้าหญิงเบียทริซแห่งสหราชอาณาจักร
เจ้าฟ้าหญิงเบียทริซ แห่งสหราชอาณาจักร หรือพระนามเต็ม เบียทริซ แมรี วิกตอเรีย ฟีโอดอรา (ประสูติ 14 เมษายน พ.ศ. 2400 สิ้นพระชนม์ 26 ตุลาคม พ.ศ. 2487) พระราชธิดาพระองค์ที่เก้าและพระองค์เล็กในสมเด็จพระราชินีนาถวิกตอเรีย และเจ้าฟ้าชายอัลเบิร์ต เจ้าชายพระราชสวามี
เจ้าหญิงเบียทริซ ประสูติเมื่อวันที่ 14 เมษายน พ.ศ. 2400 มีพระนามเต็มว่า "เบียทริซ แมรี วิกตอเรีย ฟีโอดอรา" พระราชชนนีคือ สมเด็จพระราชินีนาถวิกตอเรีย และ เจ้าฟ้าชายอัลเบิร์ต เจ้าชายพระราชสวามี
ป่าใหญ่ครีเอชั่น
บริษัท ป่าใหญ่ครีเอชั่น จำกัด เป็นบริษัทผลิตสื่อ สารคดีโทรทัศน์ และ รายการโทรทัศน์ รวมทั้งรับผลิตสารคดีพิเศษต่างๆ 
มีผลงานผ่านสื่อโทรทัศน์มากมาย ก่อตั้งเมื่อปี พ.ศ. 2534 โดยผู้ก่อตั้งสามคน ได้แก่ นิรมล เมธีสุวกุล ยุพา เพ็ชรฤทธิ์ และ สุริยนต์ จองลีพันธ์
ผลงานโดยส่วนใหญ่ของ ป่าใหญ่ครีเอชั่น เป็นสารคดีเกี่ยวกับเด็ก เยาวชน สิ่งแวดล้อม วิถีชีวิตชนบท ชาติพันธุ์ วัฒนธรรม เทคโนโลยีสมัยใหม่ ตลอดจนประเด็นอื่นๆ เช่น การเสริมสร้างสุขภาวะ สุขภาพ ประเด็นเกี่ยวกับสตรี แม่และเด็ก ผู้ด้อยโอกาสในสังคม การเมือง ได้ชื่อว่าเป็นบริษัทที่สร้างงานคุณภาพ น่าเชื่อถือ และรับผิดชอบต่อสังคม
ตัวอย่างรายการของป่าใหญ่ครีเอชั่น เช่น รายการทุ่งแสงตะวัน ซึ่งเป็นรายการที่ถ่ายทอดเรื่องราวชีวิตของเด็กและชุมชนในชนบทที่มีแง่งามและมักจะเป็นตัวอย่างชุมชนที่เข้มแข็ง มีชีวิตที่พอเพียง ดูแลรักษาสิ่งแวดล้อมและทรัพยากรในชุมชน โดยเด็กๆ ในชุมชนนั้นๆ เป็นผู้บอกเล่าเรื่องราวต่างๆ ของชุมชนตนเอง และหากวิเคราะห์รายการทุ่งแสงตะวัน จะเห็นว่านำเสนอเนื้อหาที่แทรกเรื่องราวเกี่ยวกับการเสริมสร้างอัตลักษณ์ชาติพันธุ์ วัฒนธรรม ภาษาท้องถิ่น สิทธิมนุษยชน การจัดการศึกษา ชีวิตพอเพียง ไม่สนับสนุนลัทธิบริโภคนิยม และสนับสนุนการพัฒนาประเทศโดยชุมชนมีส่วนร่วม
นอกจากนี้ยังเคยผลิตรายการประเภทต่างๆ ได้แก่
เจ้าหญิงวิกตอเรีย พระราชกุมารี
เจ้าหญิงวิกตอเรีย พระวรราชกุมารี หรือพระนามเต็ม วิกตอเรีย อเดเลด แมรี หลุยซา (ประสูติ 21 พฤศจิกายน พ.ศ. 2383 สวรรคต 5 สิงหาคม พ.ศ. 2444) พระราชธิดาพระองค์แรกในสมเด็จพระราชินีนาถวิกตอเรีย และเจ้าฟ้าชายอัลเบิร์ต แห่งแซ็กซ์-โคบูร์กและก็อตธา เป็นพระเชษฐภคินีในสมเด็จพระเจ้าเอ็ดเวิร์ดที่ 7 แห่งสหราชอาณาจักร
เจ้าฟ้าหญิงวิกตอเรีย ประสูติเมื่อวันที่ 21 พฤศจิกายน พ.ศ. 2383 ณ พระราชวังบัคกิงแฮม,ลอนดอน พระราชชนนี คือ สมเด็จพระราชินีนาถวิกตอเรีย พระธิดาในเจ้าชายเอ็ดเวิร์ด ออกุสตุส ดยุคแห่งเคนท์และสตราเธิร์น และ เจ้าหญิงวิกตอเรีย แห่งแซ็กซ์-โคเบิร์ก-ซาลเฟลด์ พระราชชนก คือ เจ้าชายอัลเบิร์ต แห่งแซ็กซ์-โคบูร์กและก็อตธา พระโอรสพระองค์ที่ 2 ในแอร์นส์ที่ 1 ดยุคแห่งแซ็กซ์-โคบูร์กและก็อตธา และ เจ้าหญิงหลุยส์ แห่งแซ็กซ์-ก็อตธา-อัลเทนเบิร์ก เจ้าหญิงวิกตอเรีย เป็นพระราชธิดาพระองค์แรก
ทรงเข้าศีลจุ่มเมื่อวันที่ 10 กุมภาพันธ์ พ.ศ. 2384 ณ พระราชวังบัคกิงแฮม,ลอนดอน โดยมีพ่อแม่ทูนหัว คือ สมเด็จพระราชินีอเดเลด สมเด็จพระราชาธิบดีแห่งเบลเยียม แอร์นส์ที่ 1 ดยุคแห่งแซ็กซ์-โคบูร์กและก็อตธา ดยุคแห่งซัสเซกส์ ดัชเชสแห่งกลอสเตอร์ และ ดัชเชสแห่งเคนท์
พระองค์มีพระนามที่เรียกันเล่นๆว่า "วิกกี้"
เจ้าหญิงวิกตอเรีย ทรงพบกับพระราชสวามีในอนาคต เจ้าฟ้าชายฟรีดริช วิลเฮล์ม นิโคเลาส์ คาร์ล มกุฎราชกุมารแห่งปรัสเซีย พระราชโอรสในสมเด็จพระจักรพรรดิวิลเฮล์มที่ 1 แห่งเยอรมนี และ เจ้าหญิงออกัสตา แห่งแซ็กซ์-ไวมาร์ เจ้าหญิงวิกตอเรียทรงเข้าอภิเษกสมรสกับเจ้าชายฟรีดริช เมื่อวันที่ 25 มกราคม พ.ศ. 2401 ณ โบสถ์หลวง พระราชวังเซนต์เจมส์
เจ้าชายและเจ้าหญิงฟรีดริช มีพระราชโอรสและพระราชธิดาดังนี้
นิรมล เมธีสุวกุล
นิรมล เมธีสุวกุล (ชื่อเล่น : นก) อดีตนักข่าว และผู้ประกาศข่าวโทรทัศน์ ปัจจุบันเป็นพิธีกร และผู้ผลิตรายการโทรทัศน์ เกี่ยวกับการอนุรักษ์สิ่งแวดล้อม และโรงเรียนในถิ่นธุรกันดาร
นิรมล เมธีสุวกุล เกิดที่จังหวัดสุพรรณบุรี เมื่อปี พ.ศ. 2504 แต่ไปเติบโตที่จังหวัดเชียงราย จบการศึกษาจากโรงเรียนแม่จันวิทยาคม จังหวัดเชียงราย โรงเรียนสุรศักดิ์มนตรี และคณะนิเทศศาสตร์ จุฬาลงกรณ์มหาวิทยาลัย จบการศึกษาเมื่อ พ.ศ. 2525
เธอเริ่มทำงานเป็นนักข่าวหนังสือพิมพ์เดอะ เนชั่น เป็นผู้สื่อข่าวฝึกหัดประจำทำเนียบรัฐบาลและรัฐสภานักข่าวสายทั่วไป เน้นด้านเด็กสตรีและองค์กรพัฒนาเอกชน เป็นผู้สื่อข่าวเศรษฐกิจช่อง 7 เริ่มมีชื่อเสียงเป็นที่รู้จักตั้งแต่ พ.ศ. 2528 โดยเป็นผู้สื่อข่าวโทรทัศน์ บริษัท แปซิฟิคอินเตอร์คอมมิวนิเคชั่น ผลิตข่าวให้ช่อง 9 อ.ส.ม.ท. ภายใต้การดูแลของสมเกียรติ อ่อนวิมล
ในปี พ.ศ. 2532 เป็นพิธีกรและเขียนบทรายการ "ทุ่งหญ้าป่าใหญ่" ออกอากาศทางช่อง 7 และเป็นบรรณาธิการข่าวและผู้ประกาศข่าวบริษัทอีเอ็มนิวส์ ผลิตข่าวให้ช่อง 5
องค์กรพระบัณฑิตสัมพันธ์อุตรดิตถ์
องค์กรพระบัณฑิตสัมพันธ์อุตรดิตถ์ () คือองค์การไม่แสวงหาผลกำไรของพระภิกษุสงฆ์ที่สำเร็จการศึกษาระดับอุดมศึกษาในจังหวัดอุตรดิตถ์ โดยมีวัตถุประสงค์เพื่อสร้างความสัมพันธ์ของพระบัณฑิตในจังหวัดอุตรดิตถ์ และสนับสนุนงานเผยแผ่ศาสนาพุทธในจังหวัดอุตรดิตถ์ โดยองค์กรพระบัณฑิตสัมพันธ์อุตรดิตถ์เป็นองค์กรสาธารณประโยชน์ ลำดับที่ 1140 ตามพระราชบัญญัติส่งเสริมการจัดสวัสดิการสังคม พ.ศ. 2546
ปัจจุบันองค์กรนี้มี พระครูสังฆรักษ์สมหมาย สุขกาโม (คบ., กศ.ม.) เป็นประธานองค์กรพระบัณฑิตสัมพันธ์จังหวัดอุตรดิตถ์ โดยมีศูนย์ประสานงานองค์กรตั้งอยู่ที่ วัดดอยท่าเสา อำเภอเมือง จังหวัดอุตรดิตถ์
องค์กรพระบัณฑิตสัมพันธ์อุตรดิตถ์ เกิดจากการรวมกลุ่มของพระภิกษุสงฆ์ที่สำเร็จการศึกษาปริญญาครุศาสตร์บัณฑิต สถาบันราชภัฎอุตรดิตถ์ ที่ได้ประชุมกันในงานทำบุญถวายภัตตาหารเพลแก่พระสงฆ์ที่สำเร็จการศึกษา ณ บ้านท่าเรือ อำเภอท่าปลา จังหวัดอุตรดิตถ์ ในวันที่ 19 พฤษภาคม พ.ศ. 2546 โดยการประชุมอย่างไม่เป็นทางการในครั้งแรกนี้ ได้กำหนดรวมกลุ่มกันโดยให้ชื่อว่า องค์กรพระบัณฑิตสัมพันธ์อุตรดิตถ์ โดยได้กำหนดให้วัดดอยท่าเสา อำเภอเมืองอุตรดิตถ์ จังหวัดอุตรดิตถ์ เป็นสถานที่ประสานงานองค์กร
องค์กรพระบัณฑิตสัมพันธ์อุตรดิตถ์ จึงได้จัดตั้งอย่างเป็นทางการในวันที่ 2 กรกฎาคม พ.ศ. 2546 และได้ดำเนินงานเรื่อยมาจนถึงวันที่ 29 ตุลาคม พ.ศ. 2546 จึงได้มีพิธีเปิดป้ายอย่างเป็นทางการ โดยมีพระธรรมมหาวีรานุวัตร (อำนวย จนฺทสโร) เจ้าคณะจังหวัดอุตรดิตถ์ (ขณะนั้นดำรงสมณศักดิ์ที่พระราชปริยัติมุนี) เป็นประธานในพิธี
ปัจจุบันองค์กรพระบัณฑิตสัมพันธ์อุตรดิตถ์มี พระครูสังฆรักษ์สมหมาย สุขกาโม (คบ., ศษ.ม.) เป็นประธาน และมี พระครูวิสุทธิปัญญาสาร เป็นรองประธานองค์กรพระบัณฑิตสัมพันธ์จังหวัดอุตรดิตถ์
องค์กรพระบัณฑิตสัมพันธ์อุตรดิตถ์ เป็นการรวมกลุ่มของพระบัณฑิตในจังหวัดอุตรดิตถ์ เพื่อร่วมกันทำงานสนับสนุนงานคณะสงฆ์และการศึกษาของพระภิกษุสงฆ์สามเณรในจังหวัด รวมทั้งเพื่อร่วมกันพัฒนาชุมชน เยาวชน อนุรักษ์ศิลปวัฒนธรรม ของจังหวัดอุตรดิตถ์
องค์กรพระบัณฑิตสัมพันธ์อุตรดิตถ์ เป็นกลุ่มของพระสงฆ์บัณฑิต ดังนั้นจึงเปิดรับเฉพาะพระสงฆ์ที่สำเร็จการศึกษาในระดับอุดมศึกษา หรือกำลังศึกษาในระดับอุดมศึกษา โดยมีศูนย์ประสานงานองค์กรพระบัณฑิตฯ วัดดอยท่าเสา เป็นสถานที่ติดต่อประสานงานในการรับสมัคร โดยสมาชิกจะได้รับประโยชน์ในการเป็นสมาชิกหลายประการ เช่น การให้คำแนะนำในการศึกษาในระดับอุดมศึกษา การช่วยเหลือในกิจการต่าง ๆ ของวัดของพระสงฆ์ที่เป็นสมาชิกของกลุ่ม เป็นต้น
ปัจจุบันองค์กรพระบัณฑิตสัมพันธ์อุตรดิตถ์ มีศูนย์ประสานงานองค์กรตั้งอยู่ที่วัดดอยท่าเสา อำเภอเมือง จังหวัดอุตรดิตถ์ ซึ่งสามารถติดต่อได้โดย โทร.0-5541-1953
คะตะคุระ โคะจูโร
คะตะคุระ โคะจูโร () เป็นซามูไรชั้นสูงที่โด่งดังในยุคเซงโงกุ
คะตะคุระ คะเงะสึนะ หรือรู้จักกันในนาม โคะจูโร เป็นหัวตระกูลคะตะคุระ (คนแรกของตระกูล) ได้รับใช้ตระกูลดะเตะมาตั้งแต่แรก โคะจูโรนั้นได้ติดตามรับใช้ ดะเตะ มะซะมุเนะ มาตลอดชีวิตของเขา และเป็นที่ปรึกษาคนสนิทของมะซะมุเนะ โคะจูโรได้เข้าร่วมสงครามระหว่างตระกูลดาเตะ และตระกูลอาชินะ อีกทั้งศึกใน พ.ศ. 2143 นั้นทำให้เขามีชื่อเสียงที่โด่งดัง ใน พ.ศ. 2145 โคะจูโรได้รับที่ดินจำนวน 16,000 โงคุ และปราสาทชิโรอิชิ
โคะจูโรนั้นได้ติดตามมาซามุเนะในศึกล้อมปราสาทโอซาก้า พ.ศ. 2158 พอหลังจากศึกได้ไม่นาน โคจูโร่ก็ได้สิ้นชีพลง
โคะจูโรนั้นได้ปรากฏในเกม เซ็นโงกุ บาซาระ 2 และเป็นตัวละครที่มีบทบาทพอสมควร
พระเจ้าบรมวงศ์เธอ กรมหมื่นอลงกฎกิจปรีชา
พระเจ้าบรมวงศ์เธอ พระองค์เจ้านิลรัตน กรมหมื่นอลงกฎกิจปรีชา (12 สิงหาคม พ.ศ. 2354 - พ.ศ. 2410) พระราชโอรสลำดับที่ 57 ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาพิม เมื่อวันจันทร์ เดือน 9 แรม 8 ค่ำ ปีมะแม ตรีศก จ.ศ. 1173 ตรงกับวันที่ 12 สิงหาคม พ.ศ. 2354 เมื่อประสูติทรงพระนามว่า พระองค์เจ้าชายนิลรัตน
พระเจ้าบรมวงศ์เธอ พระองค์เจ้านิลรัตน ทรงรับราชการในรัชกาลที่ 3 และได้รับพระกรุณาโปรดเกล้าฯ สถาปนาขึ้นเป็น กรมหมื่นอลงกฎกิจปรีชา เมื่อ พ.ศ. 2394 ในรัชกาลที่ 4 ทรงว่าราชการกรมแสงปืนต้น กรมแสงหอกดายและกำกับช่างเงินโรงกษาปณ์
พระเจ้าบรมวงศ์เธอ พระองค์เจ้านิลรัตน กรมหมื่นอลงกฎกิจปรีชา สิ้นพระชนม์ในสมัยรัชกาลที่ 4 เมื่อวันพุธ เดือน 11 ขึ้น 11 ค่ำ ปีเถาะนพศก จ.ศ. 1229 ตรงกับ พ.ศ. 2410 ศิริพระชันษา 57 ปี พระราชทานเพลงพระศพเมื่อวันที่ 13 มกราคม พ.ศ. 2411
พระเจ้าบรมวงศ์เธอ พระองค์เจ้านิลรัตน กรมหมื่นอลงกฎกิจปรีชา ทรงเป็นนักถ่ายภาพชาวไทยรุ่นแรกๆ เมื่อครั้งที่การถ่ายภาพเริ่มเข้ามาแพร่หลายในประเทศไทย รุ่นเดียวกับ พระปรีชากลการ และ หลวงอัคนีนฤมิตร
พระเจ้าบรมวงศ์เธอ พระองค์เจ้านิลรัตน กรมหมื่นอลงกฎกิจปรีชา ทรงเป็นต้นราชสกุล นิลรัตน ณ อยุธยา 
ราชสกุลนี้ นับเป็นสกุลพระราชทานจากพระบาทสมเด็จพระมงกุฎเกล้าเจ้าอยู่หัว ลำดับที่ 2169 ในประเทศไทย เขียนได้เป็นตัวอักษรโรมันว่า "Nilaratna na Krungdeb" ผู้กราบบังคมทูลขอพระราชทาน คือ หม่อมราชวงศ์อวบ ตำแหน่งประจำหน้าที่การสมุหบาญชีกรม
เสนาธิการทหารบก สำหรับบรรดาผู้ที่สืบสกุลโดยตรงลงมาจากพระเจ้าบรมวงศ์เธอ ชั้น 2 กรมหมื่นอลงกฎกิจปรีชา (พระองค์เจ้านิลรัตน์)
พระโอรส-พระธิดา มีรายพระนามเท่าที่รวบรวมได้ ดังนี้
โรงพยาบาลสมเด็จพระยุพราชท่าบ่อ
"ดูเพิ่มเติม โรงพยาบาลสมเด็จพระยุพราช"
โรงพยาบาลสมเด็จพระยุพราชท่าบ่อ เป็นหนึ่งในยี่สิบเอ็ดแห่งของโรงพยาบาลสมเด็จพระยุพราชทั่วประเทศ ตั้งอยู่ที่อำเภอท่าบ่อ จังหวัดหนองคาย
เมื่อปี พ.ศ. 2447 ได้มีการก่อตั้ง “สุขศาลาท่าบ่อ” ขึ้นเพื่อบริการด้านการรักษาพยาบาลให้แก่ชาวอำเภอท่าบ่อเป็นแห่งแรก ตั้งอยู่ทางทิศเหนือของที่ว่าการอำเภอ ซึ่งเป็นที่ตั้งของกองร้อยอาสารักษาดินแดนในปัจจุบัน ต่อมาในปี พ.ศ. 2496 ได้ย้ายที่ทำการมาอยู่แห่งใหม่ คือบริเวณที่ตั้งโรงพยาบาลปัจจุบัน และได้เปลี่ยนชื่อใหม่เป็น “สถานีอนามัยชั้น 1” โดยมีเตียงรับคนไข้ภายใน 10 เตียง ประกอบด้วย นายแพทย์ประจำ 1 คน สารวัตรสุขาภิบาล พนักงานอนามัย นางสงเคราะห์ (พยาบาล)ผดุงครรภ์ พนักงานบำบัดโรคเรื้อน และนักการอย่างละ 1 คน ส่วนด้านการรักษาพยาบาล ถ้ามีคนไข้หนักก็นำส่งโรงพยาบาลหนองคาย เนื่องจากเครื่องมือแพทย์ ตลอดจนแพทย์และเจ้าหน้าที่ไม่เพียงพอ ส่วนเจ้าหน้าที่อื่นๆ เช่น ด้านส่งเสริมสุขภาพ สุขาภิบาลป้องกันโรค ต้องรับผิดชอบงานทุกตำบลในเขตอำเภอท่าบ่อ เนื่องจากยังไม่มีสถานีอนามัยตำบล หรือสำนักงานผดุงครรภ์
ประมาณปี พ.ศ. 2517 กระทรวงสาธารณสุข ได้วางโครงการขยายงานด้านการรักษาพยาบาลออกไปสู่เขตชุมชนมากขึ้น “สถานีอนามัยชั้น 1” จึงมีการพัฒนามากขึ้นและเปลี่ยนชื่อเป็น “ศูนย์การแพทย์และอนามัย” ต่อมาในปี พ.ศ. 2519 ก็ได้ยกระดับมาเป็น “โรงพยาบาลท่าบ่อ” แต่การบริการด้านการรักษาพยาบาลก็ยังคงรูปแบบเดิม คือมีเตียงรักษาผู้ป่วย 10 เตียง มีแพทย์ประจำ 1 คน ปี พ.ศ. 2520 ได้รับการยกฐานะให้เป็นโรงพยาบาล 30 เตียง มีแพทย์ประจำปฏิบัติงาน มีพยาบาลและเจ้าหน้าที่อื่นๆ เพิ่มมากขึ้น
และเมื่อวันที่ 3 มกราคม พ.ศ. 2520 รัฐบาลร่วมกับพสกนิกรชาวไทย ได้บริจาคทุนทรัพย์ร่วมกันจัดสร้างโรงพยาบาลสมเด็จพระยุพราชขึ้นในอำเภอต่างๆ ทั่วประเทศจำนวน 21 แห่ง โรงพยาบาลท่าบ่อได้เปลี่ยนชื่อเป็น “โรงพยาบาลสมเด็จพระยุพราชท่าบ่อ” และสมเด็จพระบรมโอรสาธิราชฯ สยามมกุฎราชกุมาร ได้เสด็จฯ มาวางศิลาฤกษ์ เมื่อวันที่ 12 กันยายน พ.ศ. 2520 และเสด็จฯ มาทำพิธีเปิดเมื่อวันที่ 18 มกราคม พ.ศ. 2522
ในปี พ.ศ. 2524 กระทรวงสาธารณสุขขออนุมัติให้โรงพยาบาลสมเด็จพระยุพราชท่าบ่อ ขยายจากขนาด 30 เตียงเป็นโรงพยาบาล 60 เตียง และต่อมาก็ได้ยกฐานะเป็นโรงพยาบาลขนาด 90 เตียง
ปัจจุบัน (พ.ศ. 2561) โรงพยาบาลสมเด็จพระยุพราชท่าบ่อได้ขยายเป็นโรงพยาบาลขนาด 200 เตียง เป็นโรงพยาบาลชุมชนแม่ข่ายของโรงพยาบาลชุมชนในเขตจังหวัดหนองคายตอนเหนือ ซึ่งได้แก่ โรงพยาบาลสังคม โรงพยาบาลศรีเชียงใหม่ และโรงพยาบาลโพธิ์ตาก ตลอดจนสถานีอนามัยในเขตอำเภอท่าบ่ออีกด้วย
คลองสำโรง
คลองสำโรง เป็นคลองที่สำคัญของจังหวัดสมุทรปราการ และจังหวัดฉะเชิงเทรา เริ่มจากแม่น้ำเจ้าพระยา ตำบลสำโรง และตำบลสำโรงกลาง (เทศบาลเมืองปู่เจ้าสมิงพราย) อำเภอพระประแดง จังหวัดสมุทรปราการ ผ่านพื้นที่อำเภอเมืองสมุทรปราการ อำเภอบางพลี อำเภอบางเสาธง อำเภอบางบ่อ จังหวัดสมุทรปราการ และบรรจบแม่น้ำบางปะกง ตำบลท่าสะอ้าน อำเภอบางปะกง จังหวัดฉะเชิงเทรา สันนิษฐานว่าเป็นคลองที่ขุดขึ้นในสมัยขอมเรืองอำนาจ ระหว่าง พ.ศ. 978 - พ.ศ. 1700
คลองสำโรงมีระยะทางยาวประมาณ 55 กิโลเมตรเศษ สำหรับความกว้างของคลองสำโรง ช่วงที่กว้างที่สุดอาจกว้างได้ถึง 50 เมตร และมีความลึกโดยประมาณ 4-5 เมตร
เนื่องจากคลองสำโรงเป็นคลองที่สำคัญ จึงทำให้มีสะพานข้ามคลองสำโรงบริเวณถนนสายสำคัญต่อไปนี้ (เรียงลำดับจากต้นน้ำถึงท้ายน้ำ)
มูลนิธิคุณพุ่ม
มูลนิธิคุณพุ่ม ในทูลกระหม่อมหญิงอุบลรัตนราชกัญญา สิริวัฒนาพรรณวดี ด้วยพระอัจฉริยภาพจากการทรงงานพัฒนาสังคมเพื่อคุณภาพชีวิตที่ดีขึ้น ของพสกนิกรชาวไทยตามรอยเบื้อง พระยุคลบาท ควบคู่ไปกับพระปรีชาสามารถ และความเข้าใจในฐานะพระมารดาที่ดูแลเอาใจใส่ และพัฒนาการเรียนรู้ของ พระโอรสของอย่างใกล้ชิด ทูลกระหม่อมหญิงอุบลรัตนราชกัญญา สิริวัฒนาพรรณวดี ผู้พระราชทานกำเนิดมูลนิธิคุณพุ่ม ทรงเล็ง เห็นว่า บุคคลที่มีความบกพร่องในการเรียนรู้ หรือบุคคลออทิสติก ยังไม่ได้รับโอกาสในด้านต่างๆอย่างทั่วถึง และเท่าเทียม อีกทั้งยังทรงห่วงใยเด็กเยาวชนผู้ด้อยโอกาส และยากไร้ทางสังคม จึงทรงพระกรุณาโปรดเกล้าฯ พระราชทานทุนทรัพย์ ส่วนพระองค์ เป็นเงินทุนแรกเริ่มสำหรับจดทะเบียน ก่อตั้งเป็นมูลนิธิคุณพุ่ม ทะเบียนเลขที่ กท 1410 เมื่อวันที 14 มกราคม 2548 เพื่อเป็นอนุสรณ์รำลึกถึงคุณพุ่ม พระโอรสในทูลกระหม่อมหญิงอุบลรัตนราชกัญญา สิริวัฒนาพรรณวดี โดยทรงดำรง ตำแหน่งองค์ประธานกรรมการมูลนิธิ และได้รับการรับรอง เป็นองค์การกุศลสาธารณประโยชน์ ลำดับที่ 573 เมื่อวันที่ 28 กุมภาพันธ์ พ.ศ. 2548
พระยากระสาปนกิจโกศล (โหมด อมาตยกุล)
พระยากระสาปนกิจโกศล (โหมด อมาตกุล) (พ.ศ. 2362 - 26 สิงหาคม พ.ศ. 2439) เป็นขุนนางในสมัยรัชกาลที่ 3 และรัชกาลที่ 4 ที่มีความรู้ในเชิงช่าง สามารถซ่อมเครื่องจักร เครื่องยนต์ เครื่องไฟฟ้า มีความสามารถในวิชาช่างชุบโลหะ สามารถประดิษฐ์สร้างเครื่องกลึง
พระยากระสาปนกิจโกศล เดิมชื่อ โหมด เกิดเมื่อวันอังคาร แรม 8 ค่ำ เดือน 7 ปีเถาะ ตรงกับ พ.ศ. 2362 เป็นบุตรของพระยามหาอำมาตยาธิบดี (ป้อม) และคุณหญิงเย็น
ภรรยาหลวงคือ คุณหญิงพลอย (ธิดาพระยาโชฎึกราชเศรษฐี (ทองดี ไกรฤกษ์) น้องสาวต่างมารดาเจ้าจอมอิ่ม ในรัชกาลที่ 2) มีบุตรธิดาคือ อนุภรรยาคือ นิ่ม (ธิดาหลวงแก้วอายัติ (อ้น ไกรฤกษ์)) มีบุตรคือ นายโหมดได้ศึกษาวิชาการเครื่องจักรและการผสมธาตุผสมโลหะกับมิชชันนารีชาวอเมริกัน เป็นคนไทยคนแรกที่ศึกษาวิทยาการการถ่ายภาพจากหลุยส์ ลาร์โนดี (L' abbe Larnaudie) บาทหลวงชาวฝรั่งเศส และเป็นช่างภาพชาวไทยคนแรก มีผลงานถ่ายภาพทิวทัศน์ ภาพวัง และภาพวิถีชีวิตของชาวสยาม ให้กับหมอเฮาส์ ส่งไปสหรัฐอเมริกา
ในปี พ.ศ. 2403 ในสมัยรัชกาลที่ 4 วิศวกรชาวอังกฤษที่เดินทางเข้ามาติดตั้งเครื่องจักรที่โรงกระสาปน์สิทธิการ เพื่อผลิตเงินเหรียญใช้แทนเงินพดด้วง ได้เสียชีวิตอย่างกะทันหัน นายโหมดสามารถติดตั้งเครื่องจักรจนใช้งานได้ พระบาทสมเด็จพระจอมเกล้าเจ้าอยู่หัว ได้ทรงพระกรุณาโปรดเกล้าฯ ให้มีบรรดาศักดิ์เป็น พระวิสูตรโยธามาตย์ ทำหน้าที่กำกับการทำเงิน
ในรัชกาล พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ เลื่อนเป็น พระยากระสาปนกิจโกศล เมื่อ พ.ศ. 2411 ดำรงตำแหน่งจางวางกรมกระสาปน์สิทธิการ ตำแหน่งผู้บังคับการโรงหล่อเหล็กของกรมทหารเรือ และตำแหน่งผู้บังคับการโรงแก๊สของหลวง และทรงพระกรุณาโปรดเกล้าฯ ให้ดำรงตำแหน่งใน ปรีวีเคาน์ซิล หรือ สภาที่ปรึกษาในพระองค์ เมื่อ พ.ศ. 2417
พระยากระสาปนกิจโกศล ถูกปลดออกจากตำแหน่ง ถอดบรรดาศักดิ์ และจำคุก เมื่อ พ.ศ. 2422 เนื่องจากกรณีที่พระปรีชากลการบุตรชายต้องโทษ ท่านได้รับการปล่อยตัวเมื่อ พ.ศ. 2430 และถึงแก่อนิจกรรมเมื่อวันที่ 26 สิงหาคม พ.ศ. 2439 อายุ 78 ปี
รัฐบาลแห่งชาติ
รัฐบาลแห่งชาติในประเทศไทย หมายถึง รัฐบาลที่ตั้งขึ้นโดยมีสมาชิกเป็นพรรคการเมืองทั้งหมดในสภาผู้แทนราษฎร โดยไม่มีฝ่ายค้านในสภาผู้แทนราษฎร ซึ่งนักวิชาการบางท่านอาจระบุว่า เป็นรัฐบาลทุกรูปแบบที่ไม่มีฝ่ายค้านในสภาผู้แทนราษฎร เช่น รัฐบาลชั่วคราว หลังการรัฐประหาร เป็นต้น ในระยะตั้งแต่ พ.ศ. 2546 เป็นต้นมา คำจำกัดความแบบเดียวกันนี้ มีการใช้คำว่า รัฐบาลสมานฉันท์ ซึ่งคิดขึ้นมาใหม่ด้วย
ข้อเสนอให้จัดตั้งรัฐบาลแห่งชาติ เกิดขึ้นในหลายยุคสมัย
ฮิโระ ซะโนะ
ฮิโรคาซุ ซาโนะ (Sano Hirokazu) หรือที่คนไทยนิยมเรียกว่า ฮิโระซัง เป็นนักแสดงไทย ชาวญี่ปุ่น เกิดวันที่ 7 มีนาคม ปี พ.ศ. 2518 ในเมืองโยโกฮาม่า ประเทศญี่ปุ่น สามารถพูดภาษาไทยได้
ฮิโระเป็นนักเรียนการแสดงจากโตเกียว จบการศึกษาจาก Meiji Gakuin University (明治学院大学) มาอยู่ในเมืองไทยตั้งแต่ปี พ.ศ. 2544 ต่อมาได้มีผลงานมากมายและเป็นที่รู้จักของคนไทย ทั้งในด้านภาพยนตร์ ละคร และรายการโทรทัศน์
บานานารามา
บานานารามา () เป็นกลุ่มศิลปินหญิงจากอังกฤษ ประสบความสำเร็จในแนวเพลงป็อปและแดนซ์บนชาร์ทตั้งแต่ช่วงปี 1982 โดยมีเพลงติดใน 10 อันดับแรกบนชาร์ทซิงเกิ้ลใน UK singles chart และยังมีเพลงติดใน 10 อันดับแรกบนชาร์ทซิงเกิ้ลของนิตยสารบิลบอร์ด เพลงที่มีชื่อเสียงเช่น "Cruel Summer", "Venus", "Love in the First Degree" และ "I Heard a Rumour" พวกเธอเป็นที่รู้จักในรูปแบบการร้องเพลงที่สมาชิกทุกคนร้องเสียงแบบยูนิสัน ที่นักร้องนำและร้องเสียงประสานอัดเสียงด้วยกัน โดยในช่วงต้นของการทำเพลงพวกเธอใช้ไมโครโฟนเดียวกัน
หลุยส์ ลาร์นอดี
หลุยส์ ลาร์นอดี หรือ บาทหลวง ลาร์นอดี (L' Abbé Larnaudie) (พ.ศ. 2362 - พ.ศ. 2442) บาทหลวงชาวฝรั่งเศสและมิชชันนารีคณะเยสุอิต ผู้นำวิทยาการการถ่ายภาพเข้ามาในประเทศไทย เป็นผู้ถ่ายภาพเจ้านายชั้นผู้ใหญ่และขุนนางในสมัยพระบาทสมเด็จพระนั่งเกล้าเจ้าอยู่หัว เมื่อเดือนตุลาคม พ.ศ. 2388 และเป็นผู้สอนการถ่ายภาพให้แก่พระยากระสาปนกิจโกศล (โหมด อมาตยกุล) หลวงอัคนีนฤมิตร (จิตร จิตราคนี) และพระปรีชากลการ (สำอาง อมาตยกุล)
หลุยส์ ลาร์นอดี มีความรู้ในวิชาช่าง ฟิสิกส์ เคมี และวิทยาศาสตร์ สามารถประดิษฐ์เครื่องจักร เครื่องกล และความรู้ในการชุบโลหะ เดินทางเข้ามาสยาม เมื่อวันที่ 25 กรกฎาคม พ.ศ. 2388 พร้อมกับนำกล้องถ่ายรูปที่พระสังฆราชปาลเลอกัวซ์ สั่งซื้อมาจากปารีส มาด้วย
หลุยส์ ลาร์นอดี ได้เรียนภาษาไทยกับพระสังฆราชปาลเลอกัวซ์ อยู่นาน 6 เดือน และได้บวชเป็นบาทหลวง เป็นผู้ช่วยเขียน สัพะ พะจะนะ พาสา ไท พจนานุกรมสี่ภาษา ของปาลเลอกัวซ์ ที่ตีพิมพ์ครั้งแรกในปี พ.ศ. 2397 และได้เดินทางร่วมกับคณะทูตไทย นำโดยพระยาศรีพิพัฒน์ (ทัต บุนนาค) เดินทางไปเจริญสัมพันธไมตรีกับฝรั่งเศส และเข้าเฝ้าจักรพรรดินโปเลียนที่ 3 ในปี พ.ศ. 2404 กับ พ.ศ. 2410 ทำหน้าที่ล่าม
หลุยส์ ลาร์นอดี เสียชีวิตในรัชกาลที่ 5 เมื่อ พ.ศ. 2442 อายุ 80 ปี
พีพีพี
เกณฑ์วิธีแบบจุดต่อจุด หรือ พีพีพี () เป็นเกณฑ์วิธีสำหรับการสื่อสารระหว่างคอมพิวเตอร์ 2 ตัว ด้วยการอินเตอร์เฟซแบบอนุกรม ตามปกติ คอมพิวเตอร์ส่วนบุคคลที่เชื่อม ด้วยสายโทรศัพท์ไปที่เครื่องแม่ข่าย เช่น เครื่องแม่ข่ายของผู้ใช้บริการอินเทอร์เน็ตให้ผู้ใช้ต่อเชื่อมด้วย PPP ทำให้เครื่องแม่ข่าย สามารถตอบสนองคำขอผู้ใช้ ส่งสิ่งเหล่านี้ไปยังอินเทอร์เน็ต และส่งต่อการตอบสนองอินเทอร์เน็ต กลับไปยังผู้ใช้ PPP ใช้ Interner Protocol (IP) แต่มีการออกแบบให้ดูแลโพรโทคอลอื่น บางครั้งการพิจารณาสมาชิกของ TCP/IP ในชุดของโพรโทคอล PPP ให้บริการเลเยอร์ 2 สัมพันธ์กับแบบจำลองการอ้างอิง Open System Interconnection (OSI) ที่สำคัญชุดของแพ็คเกต TCP/IP และส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP หรือโพรโทคอลแบบ full duplex ที่สามารถใช้ตัวกลางทางกายภาพที่หลากหลาย รวมถึงสาย twisted pair หรือ fiber optic หรือการส่งตามสิ่งเหล่านี้ไปยังเครื่องแม่ข่าย ซึ่งสามารถวางบนอินเตอร์เฟซ
PPP มีแนวโน้มใช้มาตรฐานอุตสาหกรรมก่อน คือ Serial Line Internet Protocol (SLIP) เพราะสามารถดูแลการสื่อสารแบบ synchronous และ asynchronous ซึ่ง PPP สามารถใช้สายร่วมกับผู้ใช้อื่น และการตรวจสอบความผิดพลาดด้วย SLIP lack ตามทางเลือกที่เหมาะตาม PPP ยอมใช้งาน
ภาธีตา กันตามระ
ภาธีตา กันตามระ (ชื่อเล่น ปูเป้) เป็นพิธีกรหญิงชาวไทย ลูกสาวของนักพูดชื่อดัง ดร.ผาณิต กันตามระ มีผลงานเป็นพิธีกรให้กับรายการของTrueVisions 2 รายการคือ True Inside News (คู่กับ หญิง กัญญา ไรวินท์)และ True Academy Fantasia เธอเคยมีผลงานเป็นพิธีกรหลายรายการนับตั้งแต่โครงการ VJ Generation ของแกรมมี่, รายการสด ชื่อ เกมฮอตเพลงฮิต นอกจากนี้เธอยังมีผลงานด้านการร้องเพลง เธอชนะรางวัลที่ 3 ในการประกวดเขียนเพลงแร็ป จนมีโอกาสร่วมงานกับศิลปินฮิปฮอปทั้งใต้ดินและบนดิน โดยมีผลงานเพลง อย่างเพลงประกอบภาพยนตร์เรื่อง "บุปผาราตรี" ในภาคแรก ในเพลง "อยู่", เพลง "ไปด้วยกันนะ" เวอร์ชันฮิปฮอปในอัลบั้ม "Hip Hop In Love" เมื่อปี 2547 และเพลงฮิปฮอปใต้ดินชื่อ "Stereotype" จากอัลบั้ม What Da F**K! ที่เคยขึ้นไปสูงสุดอันดับ 8 บนคลื่นวิทยุ 104.5 แฟตเรดิโอ เคยเป็นคอลัมนิสต์ให้นิตยสาร VOLUME ในคอลัมน์ Her Sight และ Multilinks นอกจากงานพิธีกร,ร้องเพลง และเขียนคอลัมน์ให้กับนิตยสารแล้ว เธอเป็นดีเจของคลื่น MET107 FM
ดิเรก อมาตยกุล
ดิเรก อมาตยกุล เป็นนักร้องชาวไทย ที่มีชื่อเสียงช่วงปี พ.ศ. 2525 - 2528 และเป็นอดีตนักร้องนำวงเพรสซิเดนท์ และในฐานะนักร้องเดี่ยวที่มีจุดเด่นที่ลีลาการเต้นประกอบการร้อง จนได้รับฉายาว่า "มนุษย์ไร้กระดูก" เพลงที่เป็นรู้จักได้แก่ "กระบี่ไร้เทียมทาน" (พ.ศ. 2524) และ "สาวบางโพ" (พ.ศ. 2525) เพลง "เด็กวัด" และ "ไอ้เหมียน" จากอัลบั้มเดี่ยว พ.ศ. 2528
ดิเรก อมาตยกุล เป็นหลานชายของ มาริษา อมาตยกุล นักร้องวงดนตรีกรมประชาสัมพันธ์ เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ วิทยาลัยครูบ้านสมเด็จเจ้าพระยา (ปัจจุบันคือมหาวิทยาลัยราชภัฏบ้านสมเด็จเจ้าพระยา) เข้าสู่วงการจากการเป็นนักฟุตบอล ตำแหน่งผู้รักษาประตู สังกัดสโมสรฟุตบอลราชประชา ของหม่อมราชวงศ์เจตจันทร์ ประวิตร เริ่มหัดร้องเพลง พร้อมกับตั้งวงดนตรีราชประชาร่วมกับเพื่อนนักฟุตบอล
ปัจจุบัน ดิเรก อมาตยกุล หันไปเป็นนักแสดง มีผลงานแสดงละครสังกัดค่ายดีด้า ของ สยม สังวริบุตร นอกจากนี้ยังมีผลงานแสดงภาพยนตร์อีกหลายเรื่อง
แช็ด เมอร์เรย์
แช็ด ไมเคิล เมอร์เรย์ ( เกิด 24 สิงหาคม ค.ศ. 1981) เป็นนักแสดงชาวอเมริกัน อดีตนายแบบและทีนไอดอล เขายังเป็นนายแบบที่ต่อต้านยาเสพติดเพื่อเด็กและเยาวชนด้วย
แช็ด เมอร์เรย์เกิดที่นครนิวยอร์ก มีพี่น้องรวมทั้งหมด 6 คน แม่ของเขาเสียไปตั้งแต่ตอนอายุ 10 ขวบ จึงอยู่กับพ่อ เมอร์เรย์ช่วยงานพ่อตั้งแต่อายุ 10 ขวบ รับจ๊อบเป็นเด็กส่งหนังสือพิมพ์ เป็นพนักงานขายโดนัทจบการศึกษาจากคลาเรนซ์ ไฮสคูล นครนิวยอร์ก สมัยเรียนไฮสคูลเขาเป็นเด็กเงียบ ๆ พออายุ 15 ปีก็เป็นนักกีฬาอเมริกันฟุตบอล ตำแหน่งพันเตอร์ จนวันหนึ่งประสบอุบัติเหตุจากการเล่นกีฬา ต้องเข้ารักษาตัวที่โรงพยาบาล นางพยาบาลเห็นความหล่อเหลาจึงยุให้ไปเป็นนายแบบ นับเป็นจุดแรกที่ทำให้เขาเริ่มสนใจเข้าวงการบันเทิง เมื่อเมอร์เรย์ชนะการประกวดนายแบบขณะที่เรียนไฮสคูล ไปร่วมเดินแบบที่เมืองออร์แลนโด และได้พบกับจอน ซิมมอนส์ จากลอสแอนเจลิส ซึ่งปัจจุบันคือผู้จัดการส่วนตัว ได้ผลักดันให้เขาเข้าสู่วงการบันเทิง
จากนั้นก้าวสู่วงการจอแก้ว เป็นนักแสดงรับเชิญ จากซีรีส์เรื่อง "Diagnosis Murder" ในปี 2000 ส่วนเรื่องที่ทำให้เขาเริ่มเป็นที่รู้จักคือซีรีส์แนวสืบสวนสอบสวน เรื่อง "CSI: Crime Scene Investigation" ปี 2003 และยังมีผลงาน อาทิ "Home of the Brave" ภาพยนตร์แนวดราม่า ปี 2006 House of Wax แนวสยองขวัญปี 2005 "A Cinderella Story" ปี 2004 "Freaky Friday" ปี 2003 งานซีรีส์ ได้แก่ "One Tree Hill" ปี 2004 "The Lone Ranger Luke" และ "Dawson"s Creek" และ "Aftermath" ปี 2001 "Gilmore Girls" และ "Undressed" ปี 2000
ทางด้านชีวิตส่วนตัว เขาแต่งงานกับโซเฟีย บุช ในปี 2005 แต่หย่าขาดกันแล้ว จากนั้นช่วงปลายปีเดียวกันก็หมั้นกับเคนซี่ ดาลตัน และประกาศเลิกรากันช่วงปลายปี 2006
ศุกลวัฒน์ คณารศ
ศุกลวัฒน์ คณารศ ชื่อเล่น เวียร์ เกิดวันที่ 18 เมษายน พ.ศ. 2528 ที่จังหวัดขอนแก่น เป็นนักแสดงชาวไทย ปัจจุบันเป็นนักแสดงสังกัดสถานีโทรทัศน์สีกองทัพบกช่อง 7 จบการศึกษา อนุบาล-มัธยมศึกษาปีที่ 6 จากโรงเรียนสาธิตมหาวิทยาลัยขอนแก่น (มอดินแดง) สำเร็จการศึกษาระดับปริญญาตรี จากภาควิศวกรรมโยธา คณะวิศวกรรมศาสตร์ มหาวิทยาลัยขอนแก่น และ สำเร็จการศึกษาระดับปริญญาโท หลักสูตรสาขาบริหารการจัดการสื่อบันเทิง จากสถาบันกันตนา เข้าสู่วงการบันเทิงจากการที่ ศุภชัย ศรีวิจิตร ผู้จัดการนักแสดง บังเอิญเห็นรูปถ่ายในโทรศัพท์มือถือของคนรู้จัก จึงนั่งเครื่องบินมาถึงมหาวิทยาลัยเพื่อมาชักชวน ซึ่งตอนนั้นอยู่ชั้นปีที่ 2 และได้รับการอนุญาตจากพ่อแม่จึงตัดสินใจเข้าสู่วงการ ซึ่งเป็นดารานักแสดงชายชาวไทยที่มีชื่อเสียงมากคนหนึ่ง
ผลงานละครเรื่องแรกคือ เรื่องพลิกดินสู่ดาว จากนั้นมีผลงานละครอื่นอย่าง เพลงรักริมฝั่งโขง (แสดงคู่กับ อเล็กซานดร้า ธิดาวัลย์ บุญช่วย), ภารกิจพิชิตดอกฟ้า, สายน้ำสามชีวิต